
[bookmark: _Toc243408919]Өзін-өзі бағалаудың негізгі нәтижелері 
БКЖ өзін-өзі бағалауын ҚРҰБ Халықаралық есеп айырысу банкінің Төлемдер және нарықтық инфрақұрылымдар жөніндегі комитетінің (Committee on Payments and Market Infrastructures, CPMI) және Халықаралық бағалы қағаздар жөніндегі комиссияның Техникалық комитетінің (International Organization of Securities Commissions, IOSCO) бағалау әдіснамасына сәйкес Қаржы нарығының инфрақұрылымдарына арналған қағидаттарға (Principles for Financial Market Infrastructures, PFMI) сәйкес келуі тұрғысынан жүргізді. ҚНИ-ға арналған 24 қағидаттың 15-і БКЖ-ға қолданылады, қалған 9-і БКЖ-ның төлем жүйесі ретіндегі қызметінің сипатын ескере келгенде, қолданылмайды деп танылды. Қолданылатын 15 қағидаттың 13-і сақталады;  «Өтімділік тәуекелі» деген 7-қағидат пен «Көп деңгейлі қатысу жүйесі» деген 19-қағидат негізінен сақталады: 7-қағидат бойынша өтімді ресурстардың жеткіліктілігін тұрақты стресс-тестілеу қажеттілігі, 19 – қағидат бойынша қатысушылардың маңызды клиенттері БКЖ үшін туындайтын тәуекелдерді тұрақты талдау қажеттілігі анықталды. «Ішінара сақталады» және «сақталмайды» деген бағалары бар қағидаттар анықталған жоқ.

[bookmark: _Toc213688720][bookmark: _Toc243408920]I. Қысқаша ақпарат

	Ақпарат беретін мекеме:
	Қазақстан Республикасының Ұлттық Банкі
«Қазақстан Республикасы Ұлттық Банкінің ұлттық төлем корпорациясы» акционерлік қоғамы

	ҚНИ жұмыс істейтін юрисдикциялар
	Қазақстан Республикасы

	ҚНИ-ді реттейтін, қадағалайтын және бақылайтын құзыретті органдар 
	Қазақстан Республикасының Ұлттық Банкі


	Дата настоящего раскрытия информации
	2026 жыл 

	Бұл ақпаратты мына жерлерден де табуға болады
	Мына:
1) Қазақстан Республикасы Ұлттық Банкінің www.nationalbank.kz  интернет-сайты.
2) «Қазақстан Республикасы Ұлттық Банкінің ұлттық төлем корпорациясы» акционерлік қоғамының  – www.npck.kz интернет-сайты.

	Қосымша ақпарат алу үшін хабарласуға болады 


	Қазақстан Республикасы Ұлттық Банкінің Төлем жүйелері және цифрлық қаржы технологиялары департаменті Төлем жүйелерін реттеу және талдау басқармасының бастығы –  
Р.К. Қайнарбаева,электрондық поштасы –   Raushan.K@nationalbank.kz, тел.: +7(727)2 704 800 және
«Қазақстан Республикасы Ұлттық Банкінің Ұлттық төлем корпорациясы» АҚ Карталық процессинг департаменті әдіснама бөлімінің бастығы – А.Ш. Толкамбаева, электрондық поштасы – Tolkambayeva.A@npck.kz, тел.: +7(727)2 979 192.

[bookmark: _Toc243408921]II. БКЖ жұмыс істеуінің құқықтық негізі
Халықаралық есеп айырысу банкінің Төлемдер және нарықтық инфрақұрылымдар жөніндегі комитеті мен Бағалы қағаздар жөніндегі халықаралық комиссиялар ұйымының Техникалық комитеті әзірлеген қаржы нарығының инфрақұрылымдарына арналған қағидаттарды сақтау тұрғысынан БКЖ-ның өзін-өзі бағалауы алғаш рет 
2013-2014 жылдары өтті.
2016 жылғы 26 шілдеде төлем жүйелерін және төлем қызметтері нарығын кешенді реттеуге, сондай-ақ тұтынушылардың құқықтарын қорғауды күшейтуге бағытталған «Төлемдер және төлем жүйелері туралы» Қазақстан Республикасының Заңына (бұдан әрі – Төлемдер туралы заң) қол қойылды. 
Төлемдер туралы заңда төлем жүйесі, оның операторы мен қатысушылары (бұдан әрі – қатысушылар, пайдаланушылар) жөніндегі ұғымдар бекітілген, төлем жүйелерінің маңыздылығы бойынша жіктелуі және операторларға қойылатын талаптар белгіленген. Қызметтің хабарлау тәртібі енгізілді: оператор Қазақстан Республикасының Ұлттық Банкіне (бұдан әрі – Ұлттық Банк) он күнтізбелік күн ішінде төлем жүйесінің жұмыс істей бастағаны туралы хабарлайды. Оператор өзінің интернет-ресурсында жүйе қағидалары мен тарифтерді, сондай-ақ олардың өзгерістерін жариялауға міндетті. Ұлттық Банк қолданыстағы төлем жүйелерінің тізілімін жүргізеді және олар туралы мәліметтерді өзінің ресми интернет-ресурсында орналастырады.
БКЖ реттеуді қамтамасыз ету мақсатында БКЖ-ның жұмыс істеуін регламенттейтін мынадай нормативтік құқықтық құжаттар әзірленді және қабылданды: 
- Қазақстан Республикасы Ұлттық Банкі Басқармасының 2016 жылғы 31 тамыздағы № 211 қаулысымен бекітілген Банкаралық клиринг жүйесінің жұмыс істеу қағидалары;
- Қазақстан Республикасы Ұлттық Банкі Басқармасының 2016 жылғы 31 тамыздағы № 214 қаулысымен бекітілген Жүйелік маңызы бар немесе маңызды төлем жүйесі операторының немесе операциялық орталығының төлемдер және (немесе) ақша аударымдары бойынша мәліметтер беру қағидалары; 
- Қазақстан Республикасы Ұлттық Банкі Басқармасының 2016 жылғы 31 тамыздағы № 200 қаулысымен бекітілген Төлем жүйелеріне қолжетімділікті қамтамасыз ететін ұйымдастыру шараларына және бағдарламалық-техникалық құралдарға қойылатын талаптар.
[bookmark: _Toc243408922]III. Жалпыға қолжетімді дереккөздер тізбесі
	№
	Құжаттың атауы
	Интернет-ресурс

	1.
	Қазақстан Республикасы Ұлттық Банкінің интернет-сайтындағы Қазақстан Республикасының төлем жүйелері бойынша нормативтік құқықтық актілері  

	https://www.nationalbank.kz/ru/npa/platezhnye-sistemy?page=1


	2.
	ҰТК интернет-сайтындағы Қазақстан Республикасының төлем жүйелері бойынша нормативтік құқықтық актілері  және ҰТК құжаттары 
	https://npck.kz/normativnaya-baza/



[bookmark: _Toc243408923]Қысқартылған сөздер
	Қысқартылған сөздер
	Толық жазылуы

	ТЖжЦҚТД
	ҚРҰБ Төлем жүйелері және цифрлық қаржы технологиялары департаменті

	ОЕД
	ҚРҰБ Операциялық есепке алу департаменті

	ҚНИ
	Қаржы нарығының инфрақұрылымы

	БКЖ
	Банкаралық клиринг жүйесі

	БААЖ
	Банк аралық ақша аударымы жүйесі

	ҚРҰБ
	Қазақстан Республикасының Ұлттық Банкі

	ҰТК
	«Қазақстан Республикасы Ұлттық Банкінің Ұлттық төлем корпорациясы» акционерлік қоғамы

	БҚЕЖ
	Бағалы қағаздар бойынша есеп айырысу жүйесі

	СР
	Сауда репозиторийі

	БҚОД
	Бағалы қағаздар орталық депозитарийі

	ОКА
	Орталық контрагент



[bookmark: _Toc213688723][bookmark: _Toc243408924]IV. БКЖ операторы – ҚРҰБ туралы жалпы анықтамалық ақпарат
Төлемдер туралы заңға сәйкес Ұлттық Банк БКЖ операторы болып табылады. Ұлттық Банк Банкаралық клиринг жүйесінің жұмыс істеу қағидаларын (Қазақстан Республикасы Ұлттық Банкі Басқармасының 2016 жылғы 31 тамыздағы № 211 қаулысымен бекітілген, бұдан әрі – № 211 қағидалар) әзірледі.  
Төлем жүйесінің операторы мынадай негізгі функцияларды жүзеге асырады: 
1) төлем жүйесінің қағидаларын белгілейді және оларды төлем жүйелеріне қатысушылардың сақтауын бақылайды;
2) төлем жүйесіне қатысушылардың (қатысушыларға) төлем және ақпараттық хабарларын өңдейді және береді, нұсқауларды жеке орындайды немесе клиринг жүргізеді;
3) төлем жүйесіне қатысушымен төлем жүйесіне қатысу туралы шарт жасайды;
4) төлем жүйесіндегі тәуекелдерді басқару жүйесін айқындайды; 
5) төлем жүйесі инфрақұрылымының жұмыс істеуін қамтамасыз етеді; 
6) киберқауіпсіздік және қызметтің үздіксіздігі шараларын сақтауды қамтамасыз етеді; 
7) төлем жүйесіне қатысушылардың оларға көрсетілетін қызметтерге тең және ашық қол жеткізуін қамтамасыз етеді;
8) төлем жүйесі операторының қызметін басқару жөніндегі ішкі құжаттарды бекітеді;
9) төлем жүйесіне қатысушыларымен жасалған шарттар негізінде өзге де міндеттерді орындайды.
[bookmark: SUB1400][bookmark: SUB1500][bookmark: _Toc213688724][bookmark: _Toc243408925]V. БКЖ операциялық орталығы – «ҚРҰБ ҰТК» АҚ туралы жалпы анықтамалық ақпарат
«Қазақстан Республикасы Ұлттық Банкінің Қазақстан банкаралық есеп айырысу орталығы» шаруашылық жүргізу құқығындағы республикалық мемлекеттік кәсіпорны Қазақстан Республикасының банк жүйесін реформалау бағдарламасына сәйкес Қазақстан Ұлттық Банкі Басқармасының 1995 жылғы 30 желтоқсандағы № 252 шешімі негізінде құрылды. Қазақстан Ұлттық Банкі ҰТК-нің құрылтайшысы әрі уәкілетті органы болды. 
ҚРҰБ Басқармасының 2023 жылғы 29 маусымдағы № 46 қаулысымен «Қазақстан Республикасы Ұлттық Банкінің Қазақстан банкаралық есеп айырысу орталығы» шаруашылық жүргізу құқығындағы республикалық мемлекеттік кәсіпорны оны «Қазақстан Республикасы Ұлттық Банкінің Ұлттық төлем корпорациясы» акционерлік қоғамына (ҰТК) айналдыру арқылы қайта құрылды. 
2023 жылғы 27 шілдеде ҰТК уәкілетті мемлекеттік органда қайта тіркеуден өтті. 
ҰТК Қазақ Қазақстан Ұлттық Банкінің еншілес ұйымы болып табылады. ҰТК-нің негізгі қызметі – БААЖ, ҰТК және өзге төлем жүйелері арқылы банкаралық төлемдер мен ақша аударымдарын жүргізу, сондай-ақ төлем жүйелерінің жұмыс істеуін техникалық тұрғыдан қамтамасыз ету.
ҰТК қызметінің негізгі түрлері мен құрылымы жөнінде мәліметтер ҰТК-нің www.npck.kz сайтында берілген.
Қазақстан Ұлттық Банкі Басқармасының 2016 жылғы 31 тамыздағы № 201 қаулысымен бекітілген Банкаралық ақша аударымдары жүйесінің жұмыс істеу қағидаларына және Қазақстан Республикасы Ұлттық Банкі Басқармасының 2016 жылғы 31 тамыздағы № 211 қаулысымен бекітілген Банкаралық клиринг жүйесінің жұмыс істеу қағидаларына сәйкес ҰТК төлем хабарларын қабылдау мен өңдеу және олардың негізінде пайдаланушы-ақша жөнелтушінің позициясынан пайдаланушы-бенефициар позициясына ақша аудару, сондай-ақ жасалған операциялар бойынша ақпараттық хабарларды қабылдау, өңдеу және пайдаланушыларға жіберу функцияларын және төлем жүйелерінің жұмыс істеуін қамтамасыз етуде Төлемдер туралы заңның 8-бабында айқындалған өзге операциялық және технологиялық функцияларды орындау функцияларын жүзеге асырады. 









[bookmark: _Toc243408926]VI. Заңнамалық база
	№
	Нормативтік құқықтық актінің атауы
	Қысқартылған
атауы

	1. 
	«Қазақстан Республикасының Ұлттық Банкі туралы» Қазақстан Республикасының Заңы
	ҚРҰБ туралы заң

	1. 
	«Төлемдер және төлем жүйелері туралы» Қазақстан Республикасының Заңы
	Төлем туралы заң

	1. 
	Қазақстан Республикасының Цифрлық кодексі
	Цифрлық кодекс

	1. 
	ҚРҰБ Басқармасының 2016 жылғы 31 тамыздағы №200 қаулысымен бекітілген Төлем жүйелеріне қолжетімділікті қамтамасыз ететін ұйымдастырушылық шараларға және бағдарламалық-техникалық құралдарға қойылатын талаптар  
	№200 талаптар

	1. 
	ҚРҰБ Басқармасының 2016 жылғы 31 тамыздағы №203 қаулысымен бекітілген Экономика секторлары кодтарын қолдану және төлемдерді белгілеу қағидалары 
	№203 қағидалар

	1. 
	ҚРҰБ Басқармасының 2016 жылғы 31 тамыздағы №211 қаулысымен бекітілген Банкаралық клиринг жүйесінің жұмыс істеу қағидалары 
	№211  қағидалар

	1. 
	ҚРҰБ Басқармасының 2016 жылғы 31 тамыздағы №212 қаулысымен бекітілген Банктердің және банк  операцияларының жекелеген түрлерін жүзеге асыратын ұйымдардың электрондық банктік қызметтерді көрсету қағидалары
	№212  қағидалар

	1. 
	ҚРҰБ Басқармасының 2016 жылғы 31 тамыздағы №213 қаулысымен бекітілген Көрсетілетін төлем қызметтері туралы мәліметтерді ұсыну қағидалары 
	№213  қағидалар

	1. 
	ҚРҰБ Басқармасының 2016 жылғы 31 тамыздағы №214 қаулысымен бекітілген Жүйелік маңызы бар немесе маңызды төлем жүйесі операторының немесе операциялық орталығының төлемдер және (немесе) ақша аударымдары бойынша мәліметтерді ұсыну қағидалары 
	№214  қағидалар

	1. 
	ҚРҰБ Төрағасының 2024 жылғы 11 шілдедегі №107  бұйрығымен бекітілген Төлем жүйелерін қадағалауды (оверсайтты), көрсетілетін төлем қызметтері нарығын бақылау мен қадағалауды жүзеге асыру тәртібі
	№107 қадағалау тәртібі (оверсайт) 

	1. 
	Қазақстан Республикасы Ұлттық Банкінің Директорлар кеңесінің 2019 жылғы 24 желтоқсандағы № 101 қаулысымен бекітілген Операторы Қазақстан Республикасының Ұлттық Банкі болып табылатын төлем жүйелерінде төлем құжаттарын қабылдау және өңдеу кестесі
	№101 кесте

	1. 
	ҚРҰБ Басқармасының 2016 жылғы 28 қаңтардағы №34 қаулысымен бекітілген Банктердің және банк операцияларының жекелеген түрлерін жүзеге асыратын ұйымдардың ақпараттық жүйелерінің қауіпсіздігі мен үздіксіз жұмыс істеуіне қойылатын талаптар
	№34  талаптар

	1. 
	Ұлттық Банк Басқармасының 2017 жылғы 31 мамырдағы № 83 қаулысымен бекітілген Ұлттық Банкте ұлттық валютада, ақша аударымдарының банкаралық жүйесінің пайдаланушыларымен  ұлттық валютада және шетел валютасында корреспонденттік шотқа қызмет көрсету бойынша қосылудың үлгі шарттары
	№83 Үлгі Шарттар

	1. 
	1) 26.12.2025 жылғы Банкаралық клиринг жүйесінде қызметтер көрсету (қосылу) туралы шарт, Басқарма шешімінің №23 хаттамасы;
2) 26.05.2026  жылғы Банкаралық клиринг жүйесінде (БКЖ) қызмет көрсету туралы үлгі шарт, Басқарма шешімінің №7 хаттамасы.
	БКЖ бойынша шарт

	1. 
	«ҰТК» АҚ Басқармасының 23.04.2024 жылғы № 54 шешімімен бекітілген Электрондық ақпараттық хабарлармен алмасу тәртібі (байланыс үлгісі) 
	№54 тәртіп

	1. 
	«ҰТК» АҚ Басқармасының 23.04.2024 жылғы № 57 шешімімен бекітілген Ақшаны жіберушінің бастамасы бойынша төлем және (немесе)  ақша аударымы жүзеге асырылған кезде электрондық төлем хабарларымен алмасу тәртібі (байланыс үлгісі)
	№57  тәртіп

	1. 
	«ҰТК» АҚ Басқармасының 23.04.2024 жылғы № 58 шешімімен бекітілген Бенефициардың бастамасы бойынша төлемді және (немесе) ақша аударымы жүзеге асырылған кезде электрондық төлем хабарларымен алмасу тәртібі (байланыс үлгісі)
	№58  тәртіп

	1. 
	«ҰТК» АҚ Басқармасының 10.10.2024 жылғы №113 шешімімен бекітілген «Қазақстанның төлем жүйелеріндегі қаржылық хабарла. Жалпы ережелер» стандарты 
	№113 стандарт

	1. 
	«ҰТК» АҚ Басқармасының 23.04.2024 жылғы №56 шешімімен бекітілген Қазақстанның төлем жүйелеріндегі төлем хабарларының құрылымы 
	Төлем хабарларының құрылымы

	1. 
	«ҰТК» АҚ Басқармасының 23.04.2024 жылғы №55 шешімімен бекітілген Қазақстанның төлем жүйелерінде хабарлардытасымалдау  құрылымы мен қалыптастыру тәртібі» 
	Көлік хабарларының құрылымы

	1. 
	«ҚҰБ ҰТК» шешімімен, ҚҰБ Басқармасының 2024 жылғы 16 тамыздағы № 18 хаттамасымен бекітілген «Қазақстан Республикасы Ұлттық Банкінің Ұлттық төлем корпорациясы» акционерлік қоғамындағы қызметтің үздіксіздігі саясаты
	ҰТК қызметінің үздіксіздігі саясаты

	1. 
	«ҰТК» АҚ Басқармасының 16.07.2026 жылғы №35К шешімімен бекітілген Төлем жүйесінің үздіксіз жұмыс істеуін қамтамасыз ету және авариялық қалпына келтіру жоспары
	Жасырын

	1. 
	ҚРҰБ ҰТК АҚ ДК 2024 жылғы 10 мамырдағы № 9 және 2025 жылғы 25 желтоқсандағы №38 шешімдерімен бекітілген «ҚРҰБ ҰТК» АҚ 2024–2025 жылдары көрсететін қызметтеріне арналған тарифтер 
	№ 9 тарифтер, №38 тарифтер

	1. 
	ҚРҰБ Директорлар кеңесінің 14.03.2018 жылғы №13 қаулысымен бекітілген Қазақстан Республикасы Ұлттық Банкінің операциялық күнінің кестесі, ҚРҰБ көрсететін қызметтер үшін төлемақы түрлері мен мөлшерлері
	№13 қаулы

	1. 
	ҚРҰБ Директорлар кеңесінің 2024 жылғы 24 қыркүйектегі № 66 қаулысымен бекітілген Қазақстан Республикасының Ұлттық Банкінде операциялық тәуекелдерді басқаруды ұйымдастыру тәртібі
	№66 тәртіп

	1. 
	Директорлар кеңесінің 2024 жылғы 28 мамырдағы шешімімен (№10 хаттама) бекітілген «Қазақстан Республикасы Ұлттық Банкінің Ұлттық төлем корпорациясы» акционерлік қоғамында тәуекелдерді басқару саясаты
	№10 ҰТК саясаты 

	1. 
	 «ҚРҰБ төлем жүйелеріне қадағалауды (оверсайтты), төлем қызметтері нарығын бақылау мен қадағалауды жүзеге асыру кезінде ҚРҰБ пен «ҰТК» АҚ өзара іс-қимыл регламентін бекіту туралы» 2024 жылғы 8 тамыздағы №126 бірлескен бұйрық
	№126 өзара әрекет ету регламенті

	1. 
	ҚРҰБ Төрағасы орынбасарының 2025 жылғы 30 мамырдағы №109 бұйрығымен бекітілген Төлем жүйелерінің төзімділігін бағалауды және іске асырылған тәуекелдер мен оқыс оқиғаларды ескере отырып, олардың төзімділігі карталарын (схемаларын) жасау регламенті 
	№ 109 бұйрық

[bookmark: _Toc243408927]VII. Қазақстан Республикасындағы төлем жүйелері жөнінде жалпы анықтамалық ақпарат
Сенімді жəне қауіпсіз төлем жүйелері тұтастай алғанда мемлекеттің қаржы жүйесінің тұрақтылығын арттыруға ықпал етеді, қаржы ресурстарын тиімді пайдалануды қамтамасыз етеді, сондай-ақ сатушылар мен сатып алушылар арасындағы уақтылы есеп айырысуды қамтамасыз етеді. ҚРҰБ-тың маңызды басымдықтары – төлем жүйесін жетілдіру жəне оны одан əрі дамыту бағыттарын таңдау. Осыған байланысты ҚРҰБ туралы заңда төлем жүйелерінің жұмыс істеуін қамтамасыз ету Қазақстан Ұлттық Банкінің негізгі міндеттерінің біріне жатқызылған. 
Қазақстан Ұлттық Банкі Қазақстан Республикасының төлем нарығын реформалау және төлем жүйелерін құру жұмыстарын нарықтық қатынастарға көшу және жаңа қаржы жүйесін құру шеңберінде елдің егемендігі жарияланғаннан кейін бастады. Жүргізілген мақсатты жұмыстың нәтижесінде халықтың, бизнес пен мемлекеттің ақша транзакцияларын жүргізу қажеттілігін қамтамасыз ететін заманауи төлем инфрақұрылымы қалыптасты.
Төлем инфрақұрылымын дамыту мен одан әрі жетілдіруде операторы ҚРҰБ болып табылатын ұлттық цифрлық қаржы инфрақұрылымы (ҰЦҚИ) маңызды рөл атқарады. ҰЦҚИ қаржы нарығы мен төлем қызметтері нарығына қатысушылардың өзара іс-қимылын қамтамасыз етуге, төлемдердің қауіпсіздігін арттыруға, цифрлық қаржы сервистерін дамытуға және заманауи төлем қызметтерін ұсыну үшін бірыңғай технологиялық орта құруға арналған.
ҰЦҚИ негізгі компоненттері мыналар:
1) ұлттық төлем жүйесі;
2) ашық банкинг жүйесі;
3) Қазақстан Республикасы Ұлттық Банкінің антифрод-орталығы;
4) сәйкестендіру деректерімен алмасу орталығы;
5) цифрлық теңге платформасы;
6) Қазақстан Республикасының Ұлттық Банкі айқындайтын өзге де компоненттер.
Ұлттық төлем жүйесі Қазақстан Республикасының төлем инфрақұрылымының негізгі элементтерінің бірі және БААЖ, БКЖ және операторы ҚРҰБ не ҚРҰБ заңды тұлғасы болатын өзге де төлем жүйелерін қамтиды. Ұлттық төлем жүйесі банкаралық төлемдер мен ақша аударымдарын жүргізуді, клиринг нәтижелері бойынша есеп айырысуларды аяқтауды, төлем карточкаларын пайдалана отырып операцияларды жүргізуді, сондай-ақ тиісті төлем жүйелеріне қатысушылардың клиенттері арасында лезде мобильдік төлемдер мен ақша аударымдарын жүзеге асыруды қамтамасыз етеді.
ҚРҰБ төлем қызметтерін жеткізушілердің ұлттық төлем жүйесіне қатысу шарттарын айқындайды. Бұл ретте ұлттық төлем жүйесінің және оның компоненттерінің жұмыс істеуі қауіпсіздік, қатысушылардың тең және ашық қолжетімділігі, төлем қызметтерін тұтынушылардың құқықтарын қорғау, сондай-ақ көрсетілетін төлем қызметтері нарығындағы инновациялар мен бәсекелестікті дамытуға жәрдемдесу қағидаттарын ескере отырып жүзеге асырылады. 
2024 жыл ішінде ҚРҰБ ҰТК-мен бірлесіп төлем жүйелерінің ISO 20022 халықаралық стандартын пайдалануға көшуіне бағытталған іс-шараларды жүзеге асырды. ISO 20022 стандарты – банктер мен қаржы ұйымдары арасында қаржылық хабарларды алмасудың бірыңғай қағидалары мен форматтарын белгілейтін халықаралық стандарт. Оны қолдану төлем хабарларын біріздендіруді, төлемдер туралы кеңейтілген ақпаратты беруді қамтамасыз етеді және хабарларды әртүрлі форматтарға түрлендіру қажеттілігінсіз халықаралық (трансшекаралық) төлемдерді жүргізуді жеңілдетеді.
ҚРҰБ 2014-2025 жылдар аралығында ҰТК-мен, қаржы нарығына қатысушылармен және мемлекеттік органдармен бірлесіп Қазақстан Республикасының аумағында төлемдер және (немесе) ақша аударымдарын жүзеге асыру кезінде ISO 20022 халықаралық стандартын енгізу бойынша үлкен жұмыс жүргізді. ISO 20022 жобасын іске асыру Ұлттық Банк Басқармасының 30.11.2020 жылғы №133 қаулысымен бекітілген Қазақстанның ұлттық төлем жүйесін дамытудың 2025 жылға дейінгі бағдарламасы шеңберінде жүзеге асырылды.
ҚРҰБ-тың төлем құжаттарының нысандарына өзгерістер мен толықтырулар енгізуді көздейтін нормативтік құқықтық актісі, сондай-ақ ISO 20022 стандартының әдіснамасына сәйкес төлем және ақпараттық хабарлардың форматтары мен құрылымына қойылатын талаптарды белгілейтін ҰТК ішкі нормативтік құжаттары әзірленіп, бекітілді. Барлық төлем жүйесі MX-форматтарын пайдалануға бір мезгілде 2025 жылғы 13 қаңтарда көшеді.

БКЖ цифрлармен
	2024–2025 жж. 133,4 млн
транзакция  
	2024–2025 жж. төлемдер көлемі 
26 181,4 млрд ₸
	2024–2025 жж. операциялық күн ішінде орташа алғанда 
271,1 мың төлем 
	2024 / 2025 жж. жұмыстың үздіксіздігі
99,98% / 99,85%



Банкаралық клиринг жүйесі (БКЖ) – елдің маңызды төлем жүйесі. Жүйе банк клиенттерінің шағын сомаға, атап айтқанда, C2B, C2G (коммуналдық төлемдер, салық төлемдері, тауарлар мен қызметтер үшін төлемдер) секторындағы халықтың төлемдеріне жеке төлем жүргізуге бағытталған және елдегі төлемдердің негізгі санын есептеуді қамтамасыз етеді. Бір төлемнің ең жоғары сомасы – 5 млн теңге. Банкаралық клиринг қатысушының шотында қаражатты алдын ала депонирлемей, көпжақты негізде өзара есепке алу қағидаты бойынша жүргізіледі. Клирингтік жүйеде кредиттік және дебеттік аударымдар пайдаланылады. Жүйеге келіп түскен барлық төлем түпкілікті емес: оларды жіберуші операциялық күн ішінде қайтарып ала алады. Жүйе аптасына 5 күн тәулік бойы жұмыс істейді. БКЖ-ның ерекшелігі – төлем құжаттары жеке түрде өңделмей, кезекке қойылады және әр қатысушының нетто-позициясы есептеле отырып, оларды клирингтеу рәсімі жүргізіледі. Күн сайын жұмыс күндері сағат 15:00 – 17:00 аралығында Банкаралық ақша аударымдары жүйесіндегі (БААЖ) қатысушылардың нетто-позициялары есептеледі.

Елдегі төлемдердің негізгі ағыны өтетін заманауи БААЖ және БКЖ Қазақстан экономикасын дамытуда үлкен маңызға ие. Осыған байланысты Қазақстан Ұлттық Банкінің маңызды функцияларының бірі – төлем жүйелерін қадағалау (оверсайт), оған іс-шаралар кешені, оның ішінде аталған төлем жүйелерінің жұмыс істеуіне мониторинг және олардың сенімділігі мен тиімділігін қамтамасыз ету мәніне өнімділігін бағалау кіреді.

	ҚНИ:
	БКЖ
	Бағалау нәтижесі

	[bookmark: _Toc243408930]1-қағидат. Құқықтық негіз
ҚНИ-дың барлық тиісті юрисдикциялардағы өз қызметінің әрбір маңызды аспектісі үшін жақсы негізделген, нақты тұжырымдалған, айқын және құқықтық санкциямен қамтамасыз етілген заңдық базасы болуы тиіс.
	САҚТАЛАДЫ

	Қысқаша мазмұны

	БКЖ қызметінің барлық аспектілері нақты тұжырымдалған, айқын заңдық базаға негізделген. Қазақстан Республикасында төлемдер мен ақша аударымдарын жүзеге асыру кезінде туындайтын қатынастарды реттейтін негізгі заң – Төлемдер туралы заң.
БКЖ қызметінің аспектілері ҚРҰБ-ның тиісті нормативтік құқықтық актілерінде толығырақ айқындалған. БКЖ-ның жұмыс істеу мәселелерін реттейтін нормативтік құқықтық актілердің тізбесі осы құжаттың VI «Заңнамалық база» бөлімінде келтірілген. Нормативтік құқықтық актілер, оның ішінде Қазақстан Республикасының заңдары Қазақстан аумағындағы барлық заңды және жеке тұлғалар үшін міндетті, тиісінше тиісті шешім қабылданбай тұрып тоқтатылмайды немесе жарамсыз деп танылмайды. ҰТК Басқармасының шешімімен бекітілген ҰТК құжаттары төлем жүйелерін пайдаланушылар үшін орындауға міндетті.
Төлем жүйелерінің жұмыс істеу мәселелерін реттейтін нормативтік құқықтық актілер төлем жүйелерін пайдаланушылармен және мүдделі мемлекеттік органдармен міндетті түрде келісілуге тиіс. Мәселен, төлем жүйелерінің жұмыс істеуін айқындайтын нормативтік құқықтық актілер мен өзге де құжаттар (заңнамалық актілерге жатпайтын) ҚРҰБ-ның Директорлар кеңесінің, Басқармасының немесе ҰТК Басқармасының қаулыларымен бекітіледі.  
ҚРҰБ Басқармасының қаулылары Қазақстан қаржыгерлері қауымдастығымен (Жеке кәсіпкерлік субъектілері бірлестіктерінің сараптамалық кеңесі), оның мүшелері ҚР Екінші деңгейдегі банктері, Ұлттық Банк аккредиттеген төлем ұйымдары қауымдастығы бірлестіктерінің сараптамалық кеңесімен, Ұлттық Кәсіпкерлер Палатасымен міндетті түрде келісілуге тиіс.
ҚРҰБ Басқармасының қаулылары бекітілгеннен кейін Қазақстан Республикасы заңнамасының талаптарына толық сәйкестікті қамтамасыз ету мақсатында Қазақстан Республикасының Әділет министрлігінде міндетті түрде мемлекеттік тіркелуге тиіс.
Сонымен қатар БКЖ бойынша шартта ҰТК-ның пайдаланушыға ҰТК қызметтеріне тарифтің, ҰТК мен пайдаланушы арасындағы бағдарламалық-техникалық өзара іс-қимылға қойылатын талаптардың, электрондық хабарлармен алмасу рәсімдерінің өзгеруі туралы кемінде 30 күн бұрын ескерту міндеті туралы тармақ көзделген.
Сонымен бірге, ҚРҰБ тұрақты негізде қолданыстағы нормативтік құқықтық актілердің жаңартылып тұруына, Қазақстан Республикасының заңнамасына сәйкестігіне, сыбайлас жемқорлыққа әкеп соқтыратын және өзге де ақаулы нормалардың болмауына мониторинг жүргізеді
	Қағидаттың барлық негізгі талаптары сақталады

	[bookmark: _Toc243408931]2-қағидат. Басқару
ҚНИ-дың қауіпсіздігі мен тиімділігін, сондай-ақ кең мағынада қаржы жүйесінің тұрақтылығын, қоғамдық мүддесі бар басқа аспектілерді және мүдделі тараптардың мақсатқа қол жеткізуін қамтамасыз ететін ҚНИ-дың нақты және айқын басқару жүйесі болуы тиіс.
	САҚТАЛАДЫ

	Қысқаша мазмұны

	ҚРҰБ органдары мен басшылығы (төлем жүйелерін реттеуші) негізге алатын басқару жүйесі ҚРҰБ туралы заңда және ҚРҰБ туралы ережеде айқындалған. ҚРҰБ сатылас бағыныстылық схемасы бар бірыңғай орталықтандырылған құрылымды білдіреді. ҚРҰБ органдары – Басқарма және Директорлар кеңесі (Директорат). ҚРҰБ-ға жүктелген міндеттердің орындалуына және оның өз функцияларын жүзеге асыруына дербес жауапты Төраға ҚРҰБ-ға басшылық етеді. ҚРҰБ Төрағасы мен Төраға орынбасарларының функциялары мен міндеттері ҚРҰБ туралы заңда, ҚРҰБ туралы ережеде және ҚРҰБ Төрағасы мен оның орынбасарлары арасында міндеттерді бөлу туралы ҚРҰБ Төрағасының бұйрығында айқындалған.
Басқарманың, Директорлар кеңесінің өкілеттіктері ҚРҰБ туралы заңда, ҚРҰБ туралы ережеде белгіленген. Сонымен бірге ҚРҰБ Басқармасы мен Директорлар кеңесінің бекітілген регламенттері қолданылады. ҚРҰБ Басқармасы мен Директорлар кеңесінің құрамы, ҚРҰБ Басқармасы мен Директорлар кеңесінің регламенттері ҚРҰБ интернет-ресурсында орналастырылады.
ҚРҰБ орталық аппаратының, оның ішінде төлем жүйелерінің тиімді жұмыс істеуін қамтамасыз ету бойынша ҰТК жұмысына жетекшілік ететін ТЖжЦҚТД бөлімшелері басшыларының міндеттері мен міндеттемелері ҚРҰБ Төрағасының бұйрығымен бекітілетін осы бөлімшелер туралы ережелерде айқындалған. 
ҰТК – ҚРҰБ-тың еншілес ұйымы және ҚРҰБ оны толығымен бақылайды, ҰТК осы қағидат тұрғысынан ҚРҰБ құрылымының бөлігі ретінде қарастырылады. ҰТК Басқарма Төрағасының рөлі мен міндеттері ҰТК Жарғысында айқындалған. Мәселен, ҰТК Жарғысына сәйкес ҰТК қызметіне ҚРҰБ Төрағасының немесе оның орнындағы адамның бұйрығымен лауазымға тағайындалатын және лауазымнан босатылатын, ҚРҰБ Басқармасы кандидатураны алдын ала бекітетін Басқарма Төрағасы басшылық етеді. Басқарма Төрағасының құқықтары мен міндеттерін ҚР заңнамалық актілерінде, ҰТК Жарғысында, сондай-ақ жеке еңбек шартында айқындалады.
Осылайша, ҚРҰБ және ҰТК басқару құрылымы «Төлем жүйелері» ҚНИ саласындағы реттеудің айқын және тиімді жүйесін білдіреді. ҚРҰБ мен ҰТК-нің төлем жүйелерінің жұмыс істеуін қамтамасыз ету саласында қойылған міндеттерді орындау қызметі төлем жүйелерінің үздіксіз жұмыс істеуі мен сенімділігінің жоғары деңгейіне қол жеткізуіне байланысты тиімді деп бағаланады.
ҚРҰБ-да тәуекелдерді басқару тәртібін айқындайтын құжаттар ҚРҰБ Басқармасы мен Директорлар кеңесінің қаулыларымен бекітілген. ҚРҰБ тәуекелдері түрлерінің тізбесі, ҚРҰБ тәуекелін бағалау әдістемесі ҚРҰБ Төрағасының бұйрығымен бекітіледі. 
ҰТК-да тәуекелдерді басқару жүйесі, сондай-ақ ақпараттық қауіпсіздік тәуекелдерін және үздік әлемдік практика мен халықаралық және мемлекеттік стандарттардың талаптарын, ҚРҰБ талаптарын және заңнамалық талаптарды ескере отырып, қызметтің үздіксіздігін бұзу тәуекелдерін қоса алғанда, ҰТК бизнес-процестерінің ішкі бақылау жүйесінің бақылау шараларының тізбесі құжаттамалық түрде бекітілген.
ҚРҰБ төлем жүйелерін қадағалау (оверсайт) шеңберінде операциялық тәуекелді басқару мақсатында ҰТК төлем жүйелерінің ұйымдастырылуы мен жұмыс істеуін тексереді, ҰТК мәліметтері негізінде ҰТК төлем жүйелерінің жұмысын резервтік сервердің бағдарламалық-техникалық кешеніне аудару нәтижелеріне талдау жүргізеді, сондай-ақ ҰТК-мен бірлесіп тәуекелді басқару бойынша өзге де шараларды қолданады.
ТЖжЦҚТД тұрақты негізде тәуекелдерді басқарудың қолданылатын әдістеріне және төлем жүйелеріндегі операциялық тәуекелдерді басқару процесіне бақылау жасайды.
Жұмыс, жүйенің пайдаланушылары туралы ақпарат, статистикалық деректер ҰТК мен ҚРҰБ интернет-ресурсында, баспа басылымдарында, баяндамаларда, теле- және радиохабарларда жария түрде ашып көрсетіледі. Қажет болған жағдайда БКЖ жұмысы туралы тиісті ақпаратты ТЖжЦҚТД мүдделі тұлғалардың сұратулары бойынша ақпараттың жасырындылығын сақтауды ескере отырып ұсына алады.
	Қағидаттың барлық негізгі талаптары сақталады 


	[bookmark: _Toc243408932][bookmark: _Toc213688731]3-қағидат. Тәуекелдерді кешенді басқару жүйесі
ҚНИ-да құқықтық және кредиттік тәуекелдерді, өтімділік тәуекелін, операциялық және басқа тәуекелдерді күрделі басқару үшін орнықты тәуекел-менеджмент жүйесі болуы керек 
	САҚТАЛАДЫ

	Қысқаша мазмұны

	ҚРҰБ және ҰТК-да қолданылатын тәуекелдерді басқару жүйесі төлем жүйелерінің тиімді, қауіпсіз және үздіксіз жұмыс істеуін қамтамасыз етуге бағытталған. Төлем жүйелеріне тән тәуекелдерді бағалау ҚРҰБ-та:
1) «Төлем жүйелерінің жұмыс істеуін қамтамасыз ету» бизнес-процесін талдау;
2) төлем жүйелерін мониторингтеу және қадағалау (оверсайт) шеңберінде жүзеге асырылады.  
№211 Қағидаларға және №107 Қадағалау (оверсайт) тәртібіне сәйкес БКЖ-ға төлем жүйелерінде туындайтын мынадай тәуекелдер тән: 
- Операциялық тәуекелдер (құқықтық тәуекел; басқару тәуекелі; құрылым тәуекелі; персонал тәуекелі; регламенттеу тәуекелі; технологиялар тәуекелі; ақпараттық қауіпсіздік тәуекелі; физикалық қауіпсіздік тәуекелі; үздіксіздікті бұзу тәуекелі; сыртқы тәуекел);
- Төлем жүйелеріне қатысушылардың қаржылық тәуекелдері (кредиттік тәуекел; өтімділік тәуекелі; жүйелік тәуекел);
- Стратегиялық тәуекелі; 
- Беделдік тәуекелі. 
ҚРҰБ «Қазақстан Республикасы төлем жүйелерінің жұмыс істеуін қамтамасыз ету» бизнес-процесінің тәуекелдерін талдауға, оның ішінде, бақылау шараларының жеткіліктілігін бағалау және қажет болған жағдайда оларды жақсарту арқылы тәуекелдерді анықтау, талдау және бағалау, мониторингтеу және бақылау, сондай-ақ, жауап беру бизнес-процесінің операциялық тәуекелдерін азайту бойынша шаралар қабылдау (тәуекелді қабылдау, тәуекелден бас тарту, тәуекелді азайту, тәуекелді тасымалдау) кіреді. 
Төлем жүйелерін мониторингтеу және қадағалау (оверсайт) шеңберінде:
- жүйенің жұмыс істеуінің сандық және сапалық деректерін талдау кезінде; 
- №200 Талаптарға сәйкес төлем жүйелерінің пайдаланушыларына тексеру жүргізу кезінде төлем жүйелеріне тән тәуекелдерді талдау тұрақты негізде жүргізіледі
Тәуекелдің әрбір түрі бойынша оларды басқару және барынша азайту əдістері көзделген (4 «Кредиттік тәуекел», 7 «Өтімділік тәуекелі», 17 «Операциялық тәуекел» қағидаттарын қараңыз). БКЖ-ға тән тәуекелдер туралы ақпарат және оларды басқару əдістері №201 Қағидаларында және №211 Қағидаларында, БКЖ бойынша Шарттарда берілген, олар ҚРҰБ, ҰТК интернет-ресурстарында қолжеткізу рұқсатына ашық. Сонымен қатар, ҰТК пайдаланушылармен кері байланыс орнатылған, бұл тәуекелдерді басқару мәселелерін уақтылы шешуге мүмкіндік береді.
Жалпы, жүйелердің ерекшеліктері пайдаланушыларға БКЖ-дан пайдаланушылардың позицияларының, үзінді көшірмелерінің ағымдағы жай-күйі туралы ақпарат алу арқылы өтімділік тәуекелін және кредиттік тәуекелді нақты уақыт режимінде басқаруға мүмкіндік береді. Пайдаланушыларды операциялық тәуекелді басқаруды қамтамасыз ету ҚРҰБ пайдаланушылардың №200 Талаптарын сақтауға жүргізетін тексеру арқылы қол жеткізіледі. 
Тәуекелдерді басқару тетіктері, оның ішінде пайдаланушылар мен басқа да мүдделі тараптардан жүйе үшін туындауы мүмкін тәуекелдерге, сондай-ақ жүйеден олар үшін туындайтын тәуекелдерге қатысты тәуекелдер ҰТК бизнес-процестерінің ішкі бақылау жүйесінің бақылау шаралары тізбесінде көрсетілген.

	Қағидаттың барлық негізгі талаптары сақталады



	[bookmark: _Toc243408933][bookmark: _Toc213688732]4-қағидат. Кредиттік тәуекел 
ҚНИ қатысушылармен, сондай-ақ оның төлем, клиринг және есеп айырысу процестерімен жасалатын кредиттік тәуекелдерді тиімді өлшеуді қамтамасыз етуі, мониторинг жүргізуі және басқаруы тиіс. ҚНИ қатысушылардың әрқайсысымен жасалатын кредиттік тәуекелдерді толық көлемде және жоғары сенімділікпен өтейтін жеткілікті қаржы ресурстарын қолдауға тиіс. Бұдан басқа, тәуекелі неғұрлым күрделі профильмен қызмет жүргізетін немесе бірнеше юрисдикцияларда жүйелік маңызы бар ОКА экстремалды, бірақ ықтимал нарықтық жағдайларда ОКА-да барынша жиынтық кредиттік тәуекелді тудыруы мүмкін екі ірі қатысушы мен олардың үлестес тұлғаларының дефолтын қоса алғанда, бірақ олармен шектелмейтін әлеуетті стрестік сценарийлердің кең ауқымын өтеу үшін жеткілікті қосымша қаржы ресурстарын қолдауға тиіс. Барлық басқа ОКА экстремалды, бірақ ықтимал нарықтық жағдайларда ОКА-да барынша жиынтық кредиттік тәуекелді тудыруы мүмкін қатысушылардың немесе олардың үлестес тұлғаларының біреуінің дефолтын, кемінде, өтеу үшін жеткілікті жалпы қаржы ресурстарын қолдауға тиіс.
	САҚТАЛАДЫ

	Қысқаша мазмұны

	БКЖ-да «кезекті жылжыту» әдісі қолданылады. БКЖ пайдаланушыларға өтімділік бермейді және несиелік тәуекелді қабылдамайды.
Операциялық күн ішінде БКЖ пайдаланушыларының төлем хабарламалары кезекке тұрады. Операциялық күннің соңында клиринг нәтижелері бойынша әрбір пайдаланушының таза дебеттік немесе таза кредиттік позициясы айқындалады. Таза позицияларды есептеу БААЖ-да пайдаланушының осы жүйедегі позициясындағы ақшасы есебінен жүзеге асырылады. Пайдаланушының таза дебеттік позициясы оның БААЖ позициясындағы ақша қалдығынан аспауы керек. Осылайша, пайдаланушы есеп айырысу кезінде осы қалдықтан асатын міндеттемелерді қабылдай алмайды.
Егер пайдаланушының БААЖ-дағы позициясында БКЖ-да клиринг қорытындылары бойынша қалыптасқан таза дебеттік позицияны есептеу үшін ақша жеткіліксіз болса, қатысушылардың таза позицияларын кейіннен қайта есептей отырып, «кезекті жылжыту» жүзеге асырылады. Әрбір операциялық күн пайдаланушылардың таза позицияларын түпкілікті есептеумен аяқталады. БКЖ жұмысының осы тәртібінің арқасында жүйеде кредиттік тәуекел барынша азайтылды.
Ақша жеткіліксіз болған кезде таза позицияларды есептеу үшін пайдаланушылар БААЖ-да қарастырылған өтімділікті басқару тетіктерін қолдана алады. Атап айтқанда, ҚРҰБ БААЖ пайдаланушыларына бағалы қағаздар түріндегі қамтамасыз ету үшін күндізгі өтімділікті («овердрафт») ұсынады. Бұл механизм пайдаланушыларға корреспонденттік шоттардағы уақытша ақша тапшылығы кезінде төлемдер мен ақша аударымдарын жүзеге асыруға мүмкіндік береді.
	Қағидаттың барлық негізгі талаптары сақталады

	[bookmark: _Toc243408934][bookmark: _Toc213688733]5-қағида. Кепілмен қамтамасыз ету
Кредиттік тәуекелін және өзінің қатысушыларының кредиттік тәуекелдерін басқару үшін кепілмен қамтамасыз етуге мұқтаж ҚНИ кредиттік және нарықтық және өтімділік төмен тәуекелі бар кепілмен қамтамасыз етуді қабылдауға тиіс. ҚНИ барынша консервативті «қысқартуларды» және шоғырлану лимиттерін де белгілеуге және қолдануға тиіс.
	ҚОЛДАНЫЛМАЙДЫ

	Қысқаша мазмұны

	Осы қағидаттың ережелері БКЖ-ға, сондай-ақ операциялық орталық ретінде ҰТК-ға қолданылмайды, өйткені БКЖ бойынша кредиттік, нарықтық тәуекелдерді және өтімділік тәуекелін басқару үшін кепілмен қамтамасыз етудің болуы көзделмеген.
	

	[bookmark: _Toc243408935][bookmark: _Toc213688734]6-қағидат. Кепілдік берілетін депозит
ОКА өзінің қатысушыларымен жасалатын барлық өнім бойынша тәуекелдерді ескеретін және тұрақты түрде қайта қаралатын кепілдік берілетін депозиттердің тиімді жүйесі арқылы өзінің кредиттік тәуекелдерін өтеуге тиіс.
	ҚОЛДАНЫЛМАЙДЫ

	Қысқаша мазмұны
	Осы қағидаттың ережелері БКЖ-ға-ға және операциялық орталық ретінде ҰТК қолданылмайды, өйткені ҰТК ОКА емес.
	

	[bookmark: _Toc243408936]7-қағидат. Өтімділік тәуекелі
ТҚБ өтімділік тәуекелін тиімді бағалау, мониторинг жүргізу және басқаруы тиіс. ТҚБ төлем міндеттемелері бойынша есеп айырысуларды күн сайын және қажет болған жағдайда, бір күн немесе бірнеше күн ішінде, жоғары сенімділік дәрежесімен, экстремалды, бірақ ықтимал нарықтық жағдайларда ТҚБ өтімділік бойынша ең жоғары жиынтық міндеттемелерге алып келуі мүмкін қатысушы мен оның үлестес тұлғаларының міндеттемелерді орындамауын қамтитын, бірақ онымен шектелмейтін әлеуетті стрестік сценарийлердің кең ауқымына сәйкес жүзеге асыру үшін барлық қажетті валюталарда жеткілікті өтімділік ресурстарын қолдауы тиіс.
	НЕГІЗІНЕН САҚТАЛАДЫ 

	Қысқаша мазмұны
	БКЖ-да төлемдер тек бір валютада – KZT жүзеге асырылады.
Өтімділік тәуекелін басқару үшін БКЖ мынадай тетіктерді пайдаланады:
1) кезекті іске қосу əдісі
БААЖ-да БКЖ-дағы клиринг нəтижесі бойынша таза позицияларды есептеу қамтамасыз етіледі. Бұл ретте өтімділік тәуекелін, кредиттік жəне жүйелік тәуекелдерді басқару қамтамасыз етіледі. Клирингке қатысушылардың әрқайсысының таза позициясы айқындалғаннан кейін дебеттік таза позициясы бар қатысушыда ҰТК БААЖ-да осы қатысушының дебеттік таза позициясына тең ақша сомасын резервке қояды. Осылайша, БКЖ-да клиринг нəтижесі бойынша есеп айырысу үшін қажетті ақшаның болуы қамтамасыз етіледі. БААЖ-дағы позицияда таза позицияны есептеу үшін ақшаның жеткілікті сомасы болмаған кезде пайдаланушыда «кезекті ілгерілету» жүзеге асырылады.
Бұл ретте БКЖ қажетті сомаға төлем құжаттарының күшін жоюды және БКЖ қатысушыларының таза позицияларын қайта есептеуді жүргізеді.
2)  ОЕД-тың операциялық күн ішінде БКЖ пайдаланушыларының таза позицияларын:
- БКЖ пайдаланушыларының маңызды позицияларының саны мен сомасын бақылау;
- клиринг нәтижесі бойынша БААЖ-да ақша аударымдарын жүзеге асыру үшін БКЖ пайдаланушы ақшасының жеткіліктілігі болжамы арқылы бақылау;
3) БКЖ-да операциялық күннің соңында БААЖ пайдаланушыда клиринг нəтижесі бойынша ақша аударымдарын жүзеге асыруға ақша сомасының жеткіліксіз болғаны анықталған жағдайда (операциялық күн жабылғанға дейін отыз минут ішінде) ОЕД пайдаланушының ҚРҰБ-тағы корреспонденттік шотта ақша сомасы жеткілікті болған кезде ҚРҰБ пен пайдаланушы арасында жасалған шарт негізінде БААЖ-дағы пайдаланушының позициясына пайдаланушының ҚРҰБ-тағы корреспонденттік шотынан ақшаны акцептсіз алуды жүзеге асырады. Пайдаланушыда ҚРҰБ-тағы корреспонденттік шотта ақша сомасы жеткіліксіз болған кезде ОЕД пайдаланушымен бірлесіп сол кезекті реттеу тəсілдерін қарастырады;
4) клиринг нәтижесі бойынша таза позициясын есептеу кезінде БКЖ пайдаланушының БААЖ-да ақшасы жеткіліксіз болуына байланысты күші жойылған төлемдер туралы деректерді талдау;
5) БКЖ-дағы бір төлемнің ең жоғары сомасы – 5 млн теңге болып белгіленеді;
6) Пайдаланушылардың валюталандырудың болашақ Т+3 күні бар төлем құжаттарын БКЖ-ға беруі;
7) Өтімділік тәуекелін және жүйелік тәуекелді басқару мақсатында ҚР ҰБ ай сайын, тоқсан сайын және жыл сайын жүзеге асыратын, БКЖ-дағы төлемдердің ақшаның қарсы ағыны есебінен неше рет жүргізілгенін көрсететін ААК (БКЖ-дағы ақшаның айналымдылық коэффициенті) есебі, сондай-ақ пайдаланушылардың таза позициясы сомасын талдау.
БКЖ-дағы өтімділік тәуекелін талдау үшін «БКЖ мониторингі-2» бағдарламалық қамтылымы пайдаланылады, онда нақты уақыт режимінде БКЖ пайдаланушылары позициясының мониторингі жүргізіледі. Осы бағдарламалық қамтылым арқылы ҚР ҰБ әрбір операциялық күн үшін БАКЖ-ның жұмыс істеуі туралы қажетті статистикалық ақпаратты да алады, осы ақпарат негізінде БКЖ-дағы өтімділіктің жеткіліксіздігі себебінен жойылған төлем құжаттарын талдау, ақшаның айналымдылық коэффициентін есептеу жүзеге асырылады.

	ҚНИ қағидаттарына шамалы сәйкес келмеушілік анықталды:
Басты 9-талап «ҚНИ өзінің өтімді ресурстарының көлемін айқындауы және қатаң стресс-тестілеу арқылы олардың жеткіліктілігін тұрақты түрде тестілеп отыруға тиіс. ҚНИ шешім қабылдайтын ҚНИ тиісті органдарының алдында стресс-тестілердің нәтижелері туралы нақты есептілік рәсімдеріне ие болуы және нәтижелерді өтімділік тәуекелін басқару жүйесінің барабарлығын бағалау және түзету үшін пайдалануға тиіс».
Түсініктеме:
Өтімділік тәуекелін басқаруды жетілдірудің ұсынылатын бағыттары:
есеп айырысулардың аяқталу тетіктерінің жұмысқа жарамдылығын растау мақсатында өтімділік тапшылығының экстремалды, бірақ ықтимал сценарийлерін модельдеу арқылы БКЖ-ны тексерілетін стресс-тестілеуін әзірлеу;
- ең ірі қатысушының міндеттемелерді орындамауын модельдеуді және БКЖ-ның өтімділікке туындайтын қажеттілігін бағалауды көздеу;
- бір және одан да көп ең ірі қатысушылардың бір мезгілдегі дефолтын және оның есеп айырысудың үздіксіздігіне әсерін сценарийлік талдауды жүргізу.
- қолжетімді өтімділікті стресстік сценарийлердегі ең жоғары қажеттілікпен салыстыра тексеру арқылы өтімді ресурстардың жеткіліктілігін бағалау әдістемесін әзірлеу.
- өтімділік дағдарысы кезіндегі іс-қимыл тәртібін, ақпарат алмасуды және жауапкершілікті бөлуді көздейтін төтенше жағдайлар кезіндегі іс-қимыл тәртібін (contingency arrangements) әзірлеу

	[bookmark: _Toc213688736][bookmark: _Toc243408937]8-қағидат. Есеп айырысудың аяқталуы
ҚНИ кем дегенде валюталандыру күні аяқталғанға дейін нақты әрі белгілі бір түпкілікті есеп айырысуды қамтамасыз етуге тиіс. Егер бұл қажет немесе орынды болса, ҚНИ операциялық күн ішінде немесе нақты уақыт режимінде түпкілікті есеп айырысуды қамтамасыз етуге тиіс.
	САҚТАЛАДЫ

	Қысқаша мазмұны
	БКЖ-дағы есеп айырысудың аяқталуы мынадай заңнамалық және нормативтік актілермен және құжаттармен: Төлемдер туралы заңмен, №211 қағидалармен, БКЖ шартымен және басқа да нормативтік құқықтық актілермен реттеледі. Аталған құжаттар барлық заңды және жеке тұлғалар үшін ҚР ҰБ интернет-ресурсында қолжетімді. 
Төлемдер туралы заңның 7-бабының 1-тармағында төлем және (немесе) ақша аударымы осы төлем және (немесе) аударым пайдасына жүзеге асырылған төлем жүйесіне қатысушыға ақша есепке жатқызылғаннан кейін төлем жүйесінде аяқталды (түпкілікті болды) деп есептелетіні көзделген.
[bookmark: SUB70200]Осы баптың 2-тармағына сәйкес оператор нұсқаулар төлем жүйесіне келіп түскен кезде оларды дереу өңдеу мен орындауды көздейтін нақты уақыт режимінде немесе ағымдағы операциялық күннің соңына дейін төлем жүйесінде олардың аяқталуына (түпкілікті болуына) кепілдік береді.
БААЖ-да БКЖ пайдаланушыларының таза позицияларын есеп айырысу операциялық күн жабылғаннан кейін жасалады, ағымдағы валюталандыру күні бар төлем құжаттары бойынша есеп айырысуға бір операциялық күн ішінде кепілдік беріледі. Дегенмен, қандай да бір күтпеген жағдайлар туындаған кезде есеп айырысуды басқа күнтізбелік күнге шегере тұрудың техникалық мүмкіндігі бар. Егер БААЖ-да БКЖ пайдаланушыларының таза позицияларын есеп айырысу сәтінде қатысушының иелігінде жеткілікті қаражат болмаса, тиісті төлемдер жойылады (кезекті тарқату) және таза позициялар қайта есептеледі.
Төлемдер туралы заңның 7-бабының 3-тармағында клиентке қатысты шығарылған соттың борышкер берешегін қайта құрылымдау рәсімін, оңалту рәсімін қолдану, борышкерді банкрот деп тану және банкроттық рәсімін қозғай отырып тарату туралы шешімінің көшірмелерін алғанға дейін төлем жүйесіне өз қатысушысы жіберген төлемдер және (немесе) ақша аударымдары кері қайтарып алынбайтын және түпкілікті болып табылатыны, орындалуға және аяқталуға жататыны көзделген. Осылайша, төлем құжаты ҰТК тарапынан мақұлданғаннан кейін оны кері қайтарып алу мүмкін емес және ақша аударымын жүзеге асыруға қатысатын тараптардың (оның ішінде ҚР ҰБ) бастамасы бойынша ақша аударымынан бас тартылмайды. БКЖ-ға жолданған төлемдер, егер мұндай төлемдер жіберілгеннен кейін тұлға банкрот деп танылған жағдайда да есептелетін болады.
	Қағидаттың барлық негізгі талаптары сақталады

	[bookmark: _Toc213688737][bookmark: _Toc243408938]9-қағидат. Ақшалай есеп айырысу
ҚНИ орынды және мүмкін болатын жағдайларда ақшалай есеп айырысуды орталық банк қаражатымен жүзеге асыруға тиіс. Егер орталық банк қаражаты пайдаланылмаса, ҚНИ коммерциялық банктердің қаражатын пайдалану салдарынан туындайтын кредиттік тәуекелдер мен өтімділік тәуекелдерін барынша азайтуға және оларды қатаң бақылауға тиіс.
	САҚТАЛАДЫ

	Қысқаша мазмұны 
	       БКЖ-да барлық төлемдер нетто (таза) негізде жүзеге асырылады. БКЖ-да көпвалюталық есеп айырысу жүргізілмейді.
Бұл ретте есеп айырысу үшін жүйе пайдаланушыларының ҚР ҰБ-дағы шоттарында бар ақша пайдаланылады. Екінші деңгейдегі банктер мен қаржы ұйымдарындағы шоттарда бар ақша пайдаланылмайды. Демек, БКЖ-ның жалғыз есеп айырысу банкі ҚР ҰБ болып табылады (есеп айырысу орталық банк қаражатымен жүргізіледі). 
	Қағидаттың барлық негізгі талаптары сақталады

	[bookmark: _Toc213688738][bookmark: _Toc243408939]10-қағидат. Нақты жеткізу
ҚНИ нақты құралдарды немесе тауарларды жеткізуге қатысты өз міндеттемелерін нақты айқындауға, сондай-ақ нақты жеткізумен байланысты тәуекелдерді анықтауға, олардың мониторингін жүргізуге және оларды басқаруға тиіс.
	ҚОЛДАНЫЛМАЙДЫ

	Қысқаша мазмұны 
	Осы қағидаттың ережелері БКЖ-ға қолданылмайды, өйткені ҰТК БҚОД, БҚЕЖ, ОКА болып табылмайды.
	

	[bookmark: _Toc213688739][bookmark: _Toc243408940]11-қағидат. Бағалы қағаздар орталық депозитарийі
БҚОД бағалы қағаздар шығарылымдарының сақталуын қамтамасыз етуге, бағалы қағаздарды сақтаумен және берумен байланысты тәуекелдерді азайтуға және басқаруға ықпал ететін тиісті қағидалары мен рәсімдері болуға тиіс. БҚОД бағалы қағаздарды құжатсыз нысанда аудару мақсатында оларды иммобилизацияланған немесе материалсыздандырылған нысанда есепке алуға тиіс.
	ҚОЛДАНЫЛМАЙДЫ

	Қысқаша мазмұны 
	Осы қағидаттың ережелері БАКЖ-ға қолданылмайды, өйткені ҰТК БҚОД болып табылмайды. 
	

	[bookmark: _Toc213688740][bookmark: _Toc243408941]12-қағидат. Активтермен алмасудың есеп айырысу жүйелері
Егер ҚНИ екі өзара байланысты міндеттеме бойынша есеп айырысуды қамтитын мәмілелер бойынша есеп айырысуды жүзеге асырса (мысалы, бағалы қағаздармен немесе шетел валютасымен транзакциялар), онда ол басқа міндеттеме бойынша түпкілікті есеп айырысу жүргізілгеннен кейін бір міндеттеме бойынша түпкілікті есеп айырысуды жүргізу арқылы негізгі соманы жоғалту тәуекелін болдырмауға тиіс.
	ҚОЛДАНЫЛМАЙДЫ

	Қысқаша мазмұны 
	БКЖ-да тек ақшамен есеп айырысу жүзеге асырылады, екі өзара байланысты міндеттеме бойынша есеп айырысу жүргізілмейді.
Бұл ретте БКЖ төлем құжаттарының өзара есепке алынуын қамтамасыз етеді, яғни әрбір төлемді жүргізу үшін өтімділікті пайдалану талап етілмейді. Өтімділіктің болуы клиринг қорытындысымен тек таза позицияларды есеп айырысу үшін ғана қажет, бұл негізгі соманы жоғалту тәуекелін азайтады.
	

	[bookmark: _Toc213688741][bookmark: _Toc243408942]13-қағидат. Қатысушының міндеттемелерді орындамауына қатысты қағидалар мен рәсімдер
ҚНИ қатысушы міндеттемелерді орындамаған жағдайда тиімді және нақты айқындалған басқару қағидалары мен рәсімдері болуға тиіс. Қағидалар мен рәсімдер ҚНИ-дің шығындар мен өтімділік тапшылығын азайту және өз міндеттемелерін орындауды жалғастыру үшін уақтылы іс-қимылдар жасау мүмкіндігіне кепілдік беру мақсатында әзірленуі керек.
	САҚТАЛАДЫ

	Қысқаша мазмұны
	БКЖ қатысушылардың таза позицияларын кейіннен айқындай отырып және БААЖ арқылы түпкілікті есеп айырысуды жүргізе отырып, төлем хабарламаларының көпжақты клирингін жүзеге асырады. Бұл ретте қатысушылар БКЖ-да ақшаны алдын ала депозитке салуды жүзеге асырмайды. Клиринг қорытындысы бойынша дебеттік таза позициясы бар қатысушы үшін тиісті сома БААЖ-да резервтеледі, содан кейін түпкілікті есеп айырысу жүргізіледі.
Қатысушылардың міндеттемелерін орындауға байланысты тәуекелдерді басқару мақсатында БКЖ-да қатысушының дебеттік таза позициясын жабу үшін БААЖ-дағы қатысушы позициясында ақша жеткіліксіз болған кезде қолданылатын «кезек айналымы» тетігі көзделген. Бұл тетік кезекте тұрған төлемдерді қайта қарауға және қолда бар ақшаны ескере отырып, оларды орындау мүмкіндігін анықтауға мүмкіндік береді, нәтижесінде міндеттемелерді кейіннен орындау үшін ақшалай қаражат босатылады. Бұл орындалмаған төлемдердің жинақталу тәуекелін азайтуға және клиринг нәтижелері бойынша есеп айырысуды аяқтауды қамтамасыз етуге мүмкіндік береді.
БКЖ-ның үздіксіз жұмыс істеуін қамтамасыз ету үшін негізгі техникалық компоненттер істен шыққан немесе қолжетімсіз болған кезде жүйенің жұмысын қалпына келтіруге арналған резервтік орталық көзделген. Өз кезегінде, БКЖ қызметін қалпына келтіру жоспары штаттан тыс жағдайлар туындаған кезде жүйенің және оның негізгі функцияларының жұмысқа қабілеттілігін қалпына келтіру бойынша іс-қимылдар тәртібін айқындайды. Резервтік орталық пен қалпына келтіру жоспарының болуы операциялық бұзушылықтар туындаған кезде төлем хабарларын өңдеуді және есеп айырысуды жалғастыру мүмкіндігін қамтамасыз етеді.
БКЖ жұмыс істеу қағидалары жүйеге қатысу, төлем хабарларын өңдеу, клиринг жүргізу, қатысушылардың таза позицияларын анықтау және біржола есеп айырысу тәртібін айқындайды. Қағидалар аутентификациядан өтуді, деректемелердің тұтастығы мен дұрыстығын бақылауды, жіберуші мен бенефициардың БКЖ қатысушысы мәртебесінің болуын қоса алғанда, төлем хабарын өңдеу үшін қажетті талаптар мен шарттарды, сондай-ақ төлемдер бойынша белгіленген шектеулерге сәйкестікті белгілейді.
Белгіленген талаптарға сай болмау анықталған жағдайда төлем хабарын қабылдаудан бас тарылады, ал қатысушыға бас тарту себебі көрсетілген хабар жіберіледі. Мұндай бақылау дұрыс емес операциялардың жүргізілуінің алдын алуға және БКЖ-дағы операциялық және есеп айырысу тәуекелдерін азайтуға мүмкіндік береді. Осылайша, БКЖ-да қолданылатын рәсімдер қатысушының міндеттемелерді орындай алмайтынын уақтылы анықтауға, пайда болған дебеттік позицияны басқаруға және БААЖ арқылы клиринг нәтижелері бойынша есеп айырысудың аяқталуын қамтамасыз етуге бағытталған.
Өтімділік тәуекелін басқару шеңберінде, сондай-ақ қатысушылардың неттингтік позициясын есептеу қатысушылардың БААЖ-дағы позициясындағы ақшаны пайдалана отырып жүзеге асырылатынын ескере отырып, Ұлттық Банк қатысушыларға «овердрафт» қарызын ұсыну тетігін (ҚРҰБ мен қатысушы арасында жасалатын шарт негізінде бағалы қағаздарды кері сатумен сатып алу бойынша мәмілелер жасасу арқылы қосымша өтімділікті ұсыну) көздейді. 
	Қағидаттың барлық негізгі талаптары сақталады

	[bookmark: _Toc213688742][bookmark: _Toc243408943]14-қағидат. Сегрегация және орын ауыстыру
ОКА-ның қатысушы клиенттердің позицияларының және осы позицияларға қатысты ОКА ұсынған кепілдік қамтамасыз етудің сегрегациясы мен орын ауыстыруын қамтамасыз ететін қағидалары мен рәсімдері болуы тиіс.
	ҚОЛДАНЫЛМАЙДЫ

	Қысқаша мазмұны
	Осы қағидаттың ережелері БКЖ-ға қолданылмайды, өйткені ҰТК ОКА емес.
	

	[bookmark: _Toc213688743][bookmark: _Toc243408944]15-қағидат. Жалпы коммерциялық тәуекел
ҚНИ жалпы коммерциялық тәуекелді анықтауы, мониторинг жүргізуі және басқаруы тиіс, сондай-ақ шығын нақты болған жағдайда жұмыс істейтін құрылым ретінде операцияларды орындауды және қызмет көрсетуді жалғастыру үшін өзінің капиталы есебінен қаржыландырылатын және әлеуетті жалпы коммерциялық шығынды жабуға жеткілікті таза өтімді активтері болуы тиіс. Сонымен қатар, таза өтімді активтер әрқашан өте маңызды операциялар мен қызметтерді қалпына келтіру немесе реттелген түрде тоқтату үшін жеткілікті болуы тиіс.
	ҚОЛДАНЫЛМАЙДЫ

	Қысқаша мазмұны
	Бұл Қағидат БКЖ-ға, сондай-ақ БКЖ-ның операциялық орталығы ретінде 
ҰТК-ға қолданылмайды, өйткені ҰТК – акционерлік қоғам, оның жалғыз құрылтайшысы және акционері ҚРҰБ және қаржылық қызметі бойынша ҚРҰБ-ға (мемлекеттік мекемеге) есеп береді. Осылайша, ҚРҰБ ҰТК-ның есеп саясатын, даму жоспарын, оның ішінде жоспарлы қаржылық көрсеткіштерін, оларды ұсыну кезеңділігі мен тәртібін қарастырады және келіседі. Капиталды басқару ҰТК-ның жалғыз құрылтайшысы және акционері ҚРҰБ болып табылатындықтан, 
ҚР заңнамасына және ҚРҰБ-ның нормативтік құқықтық құжаттарына сәйкес жүзеге асырылады.
	

	[bookmark: _Toc213688744][bookmark: _Toc243408945]16-қағидат. Депозитарлық және инвестициялық тәуекел
ҚНИ өз активтері мен өз қатысушыларының активтерін қорғауы тиіс және шығын тәуекелін және активтерге уақтылы қол жеткізбеу тәуекелін азайтуы қажет. 
ҚНИ кредиттік, нарықтық және өтімділік тәуекелдері ең аз құралдарға инвестициялануы тиіс.
	ҚОЛДАНЫЛМАЙДЫ

	Қысқаша мазмұны
	Бұл Қағидат БКЖ-ға, сондай-ақ БКЖ-ның операциялық орталығы ретінде 
ҰТК-ға қолданылмайды, өйткені ҰТК өз қатысушыларының меншікті қорлары мен активтерін инвестицияламайды. БКЖ (ҰТК) операциялық орталығының және пайдаланушылардың ақшасы ҚРҰБ-да ашылған шоттарда орналасқан. БКЖ-да пайдаланушылардың есеп айырысуы үшін ҰТК-ның меншікті ақшасы пайдаланылмайды. Қызметті жүзеге асыру барысында алынған қаражат төлем жүйелері жұмысының тиімділігін қамтамасыз ету/арттыру үшін пайдаланылатын бағдарламалық, техникалық және коммуникациялық жабдықтарды жетілдіруге жұмсалады.
	

	[bookmark: _Toc213688745][bookmark: _Toc243408946]17-қағидат. Операциялық тәуекел
ҚНИ ішкі де, сыртқы да операциялық тәуекелдердің барлық ықтимал көздерін анықтауы және тиісті жүйелерді, саясаттарды, рәсімдер мен бақылау әдістерін пайдалану есебінен олардың ықпалын әлсіретуі тиіс. Жүйелер қауіпсіздіктің және операциялық сенімділіктің жоғары дәрежесін қамтамасыз етуі және жеткілікті арттырылатын өткізу қабілеті болуы тиіс. Қызметтің үздіксіздігін басқару операцияларды уақтылы қалпына келтіруге және ҚНИ міндеттемелерін орындауға бағытталуы тиіс, оның ішінде жұмыста ауқымды немесе ірі бұзушылық болған кезде.
	САҚТАЛАДЫ

	Қысқаша мазмұны
	№211 қағидалардың 53-тармағына сәйкес операциялық тәуекелді анықтау, 
өлшеу, мониторингтеу және басқару үшін мынадай әдістер қолданылады:
1) Ұлттық Банк туралы заңға сәйкес Ұлттық Банктің жүйені ұйымдастыру мен жұмыс істеуін бақылау мен қадағалауды жүргізуі;
2) ҰТК-ның операциялық тәуекелді басқару жөніндегі ішкі құжаттарында 
айқындалған әдістерге сәйкес жүйенің бағдарламалық-техникалық кешенінің 
үздіксіз жұмысын тұрақты мониторингтеу және қолдау;
3) жүйенің жұмысын тоқтатудың ықтимал сценарийлерін ескере отырып, 
жүйенің қызметін қалпына келтіру жоспарын өзекті күйде ұстау және Ұлттық Банктің ҰТК-мен бірлесіп жүйенің жұмысын негізгі орталықтан резервтік орталыққа ауыстыра отырып, осы жоспарды жылына кемінде екі рет тестілеу;
4) резервтік орталықтың жұмыс істеуін қамтамасыз ету;
5) негізгі орталықта қалпына келтірілмейтін жүйенің бағдарламалық-техникалық кешенінің жұмысында ақаулар немесе істен шығу болған кезде жүйенің жұмысын негізгі орталықтан резервтік орталыққа ауыстыру. ҰТК-нің ішкі бақылау жүйесі ақпараттық, физикалық қауіпсіздік тәуекелдерін, қызметтің үздіксіздігін бұзу тәуекелдерін қоса алғанда, операциялық тәуекелдерді басқаруға бағытталған бақылау шараларын қамтиды және ең үздік әлемдік тәжірибелерге және халықаралық және мемлекеттік стандарттардың талаптарына (9001 - ISO 9001 Сапа менеджменті жүйелері. Талаптар; 27002 – ISO/IEC 27002 Ақпараттық технология. Қауіпсіздікті қамтамасыз ету әдістері мен құралдары; 31000 - ISO 31000 Тәуекел менеджменті. Нұсқаулық; 27031 - ISO 27031 Қауіпсіздікті қамтамасыз ету әдістері мен құралдары. Ақпараттық-коммуникациялық технологиялардың бизнестің үздіксіздігін қамтамасыз етуге дайындығы бойынша нұсқаулық; 22301 - ISO 22301 Бизнестің үздіксіздігі менеджменті жүйелері. Жалпы талаптар; 20000 - ISO 20000 IT-қызметтерді басқару және т.б.), ҚРҰБ талаптарына және заң талаптарына негізделген.
Сонымен қатар операциялық тәуекелді басқару мақсатында төлем жүйелерінің жұмыс істеуінің үздіксіздігін қамтамасыз ету және авариялық қалпына келтіру жоспары әзірленді және жыл сайын қайта қаралады, ол: 
1) резервтік орталықтың орналасқан жерін; 
2) төлем жүйесін пайдаланушының басшылығына және Ұлттық Банкке қалыпты емес жағдайдың туындауы, оны реттеу нәтижелері туралы хабарлау тәртібін қамтиды;
3) пайдаланушының резервтік орталықта қалпына келтіру талап ететін Орталықтың төлем жүйесімен жұмысын қамтамасыз ететін техникалық, бағдарламалық немесе басқа құралдардың тізбесін;
4) резервтік орталықта пайдаланылатын төлем жүйесін пайдаланушының бағдарламалық-техникалық кешенінің жұмыс істеуін, персоналдың жұмысын (электрмен жабдықтау, жылыту, желдету, сумен жабдықтау, кәріз, өрт сөндіру және өрт сигнализациясы, ғимараттарды күзету жүйелері) қолдауға арналған жұмыс істеуін қамтамасыз ету жүйелерінің тізбесін;
5) төлем жүйесі пайдаланушысының бағдарламалық-техникалық кешенін резервтік орталыққа қайталау және резервтеу тәртібін;
6) төлем жүйесін пайдаланушының резервтік орталықта қалпына келтіруге жататын бизнес-процестерін;
7) резервтік орталықтың жұмысына көшкен кезде олардың іс-қимыл тәртібін сипаттай отырып, әрбір бизнес-процесс бойынша төлем жүйесін пайдаланушыны қалпына келтіру командаларының тізімін;
8) төлем жүйесін пайдаланушыны жұмысты резервтік орталыққа ауыстыру және оны резервтік орталықтың орналасқан жеріне тасымалдау қажеттілігі туралы қалпына келтіру командасын хабардар ету тәртібін;
9) сыртқы өзара іс-қимыл үшін контактілерді;
10) резервтік орталықтың жұмыс істеуіне тестілеу жүргізу тәртібін қамтиды.
Резервтік орталықтың негізгі орталығы бар ұқсас техникалық және коммуникациялық параметрлері бар. ҰТК негізгі және резервтік орталықтар арасында деректерді нақты уақыт режимінде синхрондау жүзеге асырылады, негізгі орталықта штаттан тыс жағдай туындаған кезде төлем хабарларын өңдеу резервтік орталықта жалғастырылады.  Бұдан басқа, жылына кемінде екі рет төлем жүйелерінің резервтік орталығының серверіне төлем жүйелері жұмысының ауысуы (тестілеу) жүзеге асырылады. 
         Төлем жүйелері қызметінің үздіксіз жұмыс істеуін және олардың жұмыс істеуін апаттық қалпына келтіруді қамтамасыз ету жоспарында қажетті бағдарламалық қамтылымның, жабдықтың, бағдарламалық кодтың тізімін және сыртқы өзара іс-қимыл үшін байланысатын тұлғалардың тізімін қоса алғанда, қызметтің бұзылу сценарийлерінің және оларды жою рәсімдерінің алуан түрлері көзделген. Бұдан басқа, жоспар жүйенің әртүрлі істен шығуы кезінде төлем жүйесінің жұмысын қалпына келтіру жөніндегі іс-қимылдардың нақты тәртібін сипаттайды, сондай-ақ барлық қажетті бағдарламалық-аппараттық ресурстардың, қажетті ақпараттың архивтік және резервтік көшірмелерінің, адами ресурстардың және қашықтағы резервтік орталықтың болуын көздейді. Іске асырылған тәуекелдер бойынша ақпарат, сондай-ақ тәуекелдерді бағалау нәтижелері мүдделі тараптарға жеткізіледі. 
ҚРҰБ және ҰТК «Төлем жүйелерінің жұмыс істеуін қамтамасыз ету» бизнес-процесі бойынша операциялық тәуекелді басқару саясатын, рәсімдерін және жүйелерін қайта қарауды және жаңартуды тәуекелдер бойынша есепті дайындау кезіндегі қажеттілікке қарай жүзеге асырады.
ҚРҰБ операциялық тәуекелді басқару және төлем жүйелерінің үздіксіз жұмыс істеуін қамтамасыз ету мақсатында төлем жүйелерінің, оның ішінде БКЖ-ның істен шығуға төзімділігін жыл сайынғы бағалауды № 109 регламентке сәйкес жүзеге асырады. Бағалау шеңберінде іске асырылған оқыс оқиғалар туралы ақпаратты жинау және талдау жүзеге асырылады, олардың тікелей және түбегейлі себептері анықталады, төлем жүйесінің жұмыс істеуі үшін салдарлары, бұзушылықтардың ұзақтығы және қалпына келтіру бойынша қабылданған шаралардың тиімділігі бағаланады. Резервтеу және қалпына келтіру тетіктері, компоненттердің өзара байланысы және технологиялық процестердің осал учаскелері талданады. Бағалау нәтижелері бойынша БКЖ істен шығу тұрақтылығының деңгейі айқындалады, анықталған осалдықтарды жою және оның жұмыс істеу тұрақтылығын арттыру бойынша ұсынымдар қалыптастырылады. 
	Қағидаттың барлық негізгі талаптары сақталады

	[bookmark: _Toc213688746][bookmark: _Toc243408947]18-қағидат. Қол жеткізуге және қатысуға қойылатын талаптар
ҚНИ-дың әділ және ашық қолжетімділікті қамтамасыз ететін, тәуекелге негізделген, жария түрде ашылатын қатысу критерийлері болуы тиіс
	САҚТАЛАДЫ

	Қысқаша мазмұны
	ҚРҰБ-та шот ашқан және аударым операцияларын жүзеге асыруға лицензиясы бар кез келген банк немесе банк операцияларының жекелеген түрлерін жүзеге асыратын ұйым БКЖ пайдаланушысы бола алады. 
ҚРҰБ-та корреспонденттік шот ашуға қойылатын талаптар (шот ашуға қажетті құжаттар) ҚРҰБ Басқармасының 2016 жылғы 31 тамыздағы № 209 қаулысымен бекітілген ҚРҰБ мен банктер, ҚР бейрезидент банктерінің филиалдары, сондай-ақ банк операцияларының жекелеген түрлерін жүзеге асыратын ұйымдар арасында корреспонденттік қатынастар орнату қағидаларында (бұдан әрі – №209 қағидалар) белгіленген, оның ішінде Қазақстан Республикасының резидент банктері, орталық шет мемлекеттің (ұлттық) банктері, Қазақстан Республикасының бейрезидент банктері, Қазақстан Республикасының бейрезидент банктік емес ұйымдары, Қазақстан Республикасының резидент банктік емес ұйымдары, ҚРҰБ-тың еншілес ұйымдары болып табылатын банктік емес ұйымдар үшін талаптар жеке бөлінген.
БКЖ пайдаланушы мәртебесін алу үшін № 211 қағидаларға сәйкес банктер және банк операцияларының жекелеген түрлерін жүзеге асыратын ұйымдар ҚРҰБ-та корреспонденттік шоты болған кезде БКЖ қызметтерін көрсету туралы шарт жасасады. Сонымен бірге БКЖ пайдаланушысы БААЖ пайдаланушысы болуы тиіс, өйткені таза позицияларды есептеу БААЖ-да жүргізіледі. 
ҚРҰБ төлем жүйелеріне қол жеткізу қауіпсіздігін қамтамасыз ету бөлігінде пайдаланушыларды (жұмыс орнын құру кезінде, яғни жүйеге қосылу кезінде немесе пайдаланушының жүйеге қосылуына дейін) жүйені пайдаланушының жұмыс орнының қауіпсіздік талаптарына сәйкестігіне тексеруді жүргізеді. 2024-2025 жылдары мұндай тексерулер 7 банкке қатысты жүргізілген.
ҚРҰБ-тағы корреспонденттік шотты жабу кезінде БКЖ пайдаланушымен шарт бұзылады. ҚРҰБ Қазақстан Республикасы Қаржы нарығын реттеу мен дамыту агенттігінің пайдаланушыдан аударым операцияларын жүзеге асыруға берілген лицензияны қайтарып алу туралы шешімінің негізінде пайдаланушымен шартқа қатысуды тоқтата тұру немесе шартты бұзу туралы шешім қабылдауы мүмкін. 
Сонымен, ҚРҰБ уәкілетті мемлекеттік органның банкті банк операцияларын жүргізуге арналған лицензиядан айыру туралы шешімін алған кезде банктердің корреспонденттік шоттарын жүргізетін бөлімше (ОЕД) уәкілетті органның нормативтік құқықтық актілерінде көзделген шығыстарға және банкке келіп түскен ақшаны есепке алуға байланысты жағдайларды қоспағанда, ҰТК төлем жүйелері арқылы жүзеге асырылатын банктің корреспонденттік шоты бойынша шығыс операцияларын тоқтатады. Пайдаланушы мен ҰТК арасындағы шартты бұзу банкті пайдаланушы мәртебесінен айыруға әкеп соғады. 
ҰТК БКЖ қызметтерін көрсету туралы шартқа сәйкес, Пайдаланушының көрсетілетін қызметтер үшін ҰТК ұсынған шот-фактураны оны ұсынған күннен бастап берешекті жоюға дейін күнтізбелік 30 (отыз) күннен астам төлемеген жағдайда, Пайдаланушыны хабардар етпей, Шарт бойынша міндеттемелерді орындауды тоқтата тұруға құқылы, бұл ретте осы кезең үшін төлемді Пайдаланушы ҚРҰБ бекіткен ең төменгі тарифке сәйкес жүргізеді.
Бұл ретте қатысуға қойылатын барлық талаптар нормативтік құқықтық актілерде (№ 211 қағидалар) көзделеді, олар жария түрде жария етілуге жатады, демек танысу үшін ашық және ҚРҰБ, ҰТК-ның интернет-ресурстарында және «Заңгер» ақпараттық жүйесінде орналастырылады.
	Қағидаттың барлық негізгі талаптары сақталады

	[bookmark: _Toc213688747][bookmark: _Toc243408948]19-қағидат. Көп деңгейлі қатысу жүйесі
ҚНИ көп деңгейлі қатысу құрылымымен ҚНИ үшін жасалатын елеулі тәуекелдерді анықтауы, мониторинг жүргізуі және басқаруы тиіс
	НЕГІЗІНЕН САҚТАЛАДЫ

	Қысқаша мазмұны

	БКЖ-ға қатысудың көп деңгейлі құрылымы жоқ: төлемдерді жүйеге жіберуге құқығы бар барлық ұйымдар оның тікелей қатысушылары болып табылады. БКЖ-да тікелей қатысушылар банктер, банк операцияларының жекелеген түрлерін жүзеге асыратын ұйымдар және ҰТК-мен БКЖ-да қызметтер көрсету туралы шарттар жасасқан мемлекеттік органдар болып табылады.
Сонымен қатар, БКЖ-да тікелей қатысушылар арқылы іс жүзінде жүйенің қатысушылары болып табылмайтын тұлғаларға:
-қатысушы банктер қызмет көрсететін және олар арқылы өз клиенттерінің ақшаларын аударуды жүзеге асыратын төлем ұйымдары, микроқаржы ұйымдарына;
-қатысушы банктерде «лоро» корреспонденттік шоттары бар және олар арқылы өз клиенттерінің төлемдерін жүргізетін респондент-банктердің, оның ішінде резидент банктерге;
- банктік қызмет көрсету шарттары (банктік шот, ақша аудару, банктік салым және басқалар туралы шарттар) негізінде қызмет көрсетілетін тікелей қатысушылардың (жеке және заңды тұлғалардың) клиенттеріне төлемдер жүргізіледі.
Төлем ұйымдары, микроқаржы ұйымдары, респондент-банктер және өзге де қаржы ұйымдары БКЖ қызметтеріне тікелей қатысушылар арқылы қол жеткізетін қаржы ұйымдары болып табылады. Сондықтан, осы бағалау мақсатында олар ҚНИ үшін принциптер мағынасында БКЖ-ның жанама қатысушылары ретінде қарастырылады. Тікелей қатысушылардың клиенттері (жеке және заңды тұлғалар) жанама қатысушылар болып табылмайды. Алайда, операцияларының көлемі қатысушының айналымымен салыстырылатын маңызды клиенттер БКЖ үшін тиісті тікелей қатысушылар арқылы тәуекелдер тудыруы мүмкін, сондықтан олар талдау кезінде де ескеріледі.
№ 214 Қағидалардың негізінде төлем жүйесінің операторы немесе операциялық орталығы тоқсан сайын ҚРҰБ-ға қатысушылардың маңызды клиенттерінің төлемдері және (немесе) ақша аударымдары бойынша мәліметтерді электрондық форматта ұсынады. Мәліметтерге қатысушылардың және маңызды клиенттердің атаулары, жеке сәйкестендіру кодтары, банктік сәйкестендіру кодтары және өзге де сәйкестендіргіштер көрсетілген сәйкестендіргіштерінің тізімі қоса беріледі. Бұл мәліметтерді ҚРҰБ қатысушылардың маңызды клиенттерінің төлем жүйесінің жұмысына әсерін талдау үшін пайдаланады (Төлемдер туралы заңның 21-бабы).
Төлемдер туралы заңның 9-бабының 5-тармағына сәйкес жүйелік маңызы бар немесе маңызы бар төлем жүйесіне қатысушының клиенті, егер оның осы төлем жүйесі арқылы бір жыл ішінде жүзеге асырылған төлемдердің және (немесе) ақша аударымдарының жалпы көлеміндегі үлесі он немесе он пайыздан асатын болса, маңызды клиентке жатады. 
	ҚНИ қағидаттарына шамалы сәйкес келмеушілік анықталды:
Негізгі талаптар 2-4 «ҚНИ тікелей және тікелей емес қатысушылар арасындағы ҚНИ-ға әсер етуге қабілетті елеулі тәуелділікті анықтауы, транзакциялардың елеулі көлемін жүргізетін жанама қатысушыларды анықтауы, сондай-ақ қатысудың көпдеңгейлі құрылымынан туындайтын тәуекелдерді ұдайы талдауы және қажет болған жағдайда оларды төмендету жөнінде шаралар қабылдауы тиіс».
Түсініктеме:
Осы Қағиданың 2-4 негізгі талаптарын сақтау мақсатында:
- №214 ережелерге сәйкес ұсынылатын мәліметтер негізінде қатысушылардың маңызды клиенттері БКЖ үшін құратын күріштерге талдау жүргізу;
- тікелей және тікелей емес қатысушылар арасындағы елеулі тәуелділіктерді, сондай-ақ БКЖ жұмыс істеуіне ықпал етуге қабілетті жекелеген тікелей қатысушыларға айналымның шоғырлануын және қажет болған жағдайда анықталған тәуекелдерді төмендету жөнінде шаралар қабылдауды анықтау;
- ҚРҰБ және ҰТК ішкі құжаттарында осындай талдау жүргізу тәртібін бекіту.

	[bookmark: _Toc243408949][bookmark: _Toc213688748]20-қағидат. ҚНИ байланыстары 
Бір немесе бірнеше ҚНИ-мен байланыс орнататын ҚНИ осы байланыстардан туындайтын тәуекелдерді анықтауға, мониторинг жүргізуге және басқаруға тиіс.
	САҚТАЛАДЫ

	Қысқаша мазмұны

	ҰТК БКЖ-ның операциялық орталығы болып табылады. БКЖ-ның БААЖ-бен байланысы бар. БКЖ-дағы клиринг нәтижелері бойынша таза позицияларды есептеу БААЖ-да қамтамасыз етіледі. Бұл ретте өтімділік тәуекелін, кредиттік және жүйелік тәуекелдерді басқару қамтамасыз етіледі. Клирингтің әрбір қатысушысының таза позициясын анықтағаннан кейін ҰТК дебеттік таза позициясы бар қатысушыда осы қатысушының дебеттік таза позициясына тең ақша сомасын БААЖ-да сақтайды. Осылайша, БКЖ-дағы клиринг нәтижелері бойынша есеп айырысу үшін қажетті ақшаның болуы қамтамасыз етіледі. БААЖ позициясында пайдаланушының таза позициясын есептеу үшін жеткілікті ақша сомасы болмаған кезде «кезекті жылжыту» жүзеге асырылады (толығырақ «Өтімділік тәуекелі» 7-қағидатын қараңыз).
БКЖ-ның басқа ҚНИ-мен өзге байланыстары жоқ.
	Қағидаттың барлық негізгі талаптары сақталады

	[bookmark: _Toc213688749][bookmark: _Toc243408950]21-қағидат. Тиімділік және нәтижелілік
ҚНИ өзі қызмет көрсететін қатысушылар мен нарықтың талаптарын орындаудың тиімділігі мен нәтижелілігін қамтамасыз етуі тиіс.
	САҚТАЛАДЫ

	Қысқаша мазмұны

	БКЖ талап етілетін сапа деңгейіне кепілдік бере отырып және халықаралық стандарттардың (ҚНИ үшін қағидаттар) сақталуын қамтамасыз ете отырып, банкаралық ақша аударымдары бойынша қызметтер көрсетудің тиімділігі мен нәтижелілігін қамтамасыз етеді. ҰТК өз қызметінде БКЖ пайдаланушыларына толық қызмет көрсету қағидатын басшылыққа алады. БКЖ негізгі артықшылықтары мыналар болып табылады:
- Қазақстанның барлық банктері, сондай-ақ банк операцияларының жекелеген түрлерін жүзеге асыратын банктік емес қаржы мекемелері («Азаматтарға арналған үкімет» мемлекеттік корпорациясы» КЕАҚ, Қазақстан Республикасының Қаржы министрлігі және басқалар) пайдаланушылар бола алады;
- пайдаланушыларға түпкілікті есеп айырысудан кейін берілетін, бекітілген форматтарға сәйкес ресімделген электрондық төлем құжаттары ғана пайдаланылады (MX форматтар: pacs.008, pacs.003, pacs.009, pacs.010);
- бір төлемнің ең жоғары сомасына 5 000 000 теңге шектеу бар; 
- пайдаланушыларға Т+3 күндік төлемдерді валюталау күні болатын төлемдерді жіберу мүмкіндігі беріледі, олар жүйеде сақталады және көрсетілген күн басталған кезде өңдеуге қабылданады;
- жіберілген төлемдерді түпкілікті есеп айырысуға дейін қайтарып алу мүмкіндігі;
- бір пайдаланушының төлем жүйесіне кіру үшін бірнеше терминалдарды пайдалану мүмкіндігі, олардың біреуі негізгі болып табылады;
- БКЖ-де көрсетілетін қызметтердің тарифы БААЖ-бен салыстырғанда едәуір арзан.
     Пайдаланушылар өзара желілік және коммуникациялық жабдықтардың мүмкіндіктерін пайдалана отырып, БКЖ-ға қол жеткізе алады. Атап айтқанда, ҰТК куәландырушы орталық үшін IP VPN және Internet арқылы IP VPN технологияларын пайдалана отырып, ҰТК барлық сервистеріне қосылуға мүмкіндік береді. ҰТК-де клиенттерді қосу үшін мынадай: «Қазақтелеком» АҚ, «Қазтелепорт» АҚ, «SMARTNET» ЖШС, NLS KAZAKHSTAN, «ALONS TELECOM» ЖШС, «2Day Telecom» ЖШС-ға телекоммуникациялық қызмет провайдерлеріне арналған қосылу орындары бар. Модульдік құрылым және пайдаланылатын модульдердің кең ауқымы желіні дамыту талаптарына сәйкес желілік және коммуникациялық жабдықтардың мүмкіндіктерін ұлғайтуға мүмкіндік береді.
      ҰТК негізгі және резервтік орталықтарының өзара іс-қимылы өткізу қабілеті жоғары талшықты оптикалық қосылыстарды пайдалана отырып және агрегаттау және автоматты резервтеу технологияларын қолдана отырып ұйымдастырылады. 
БКЖ-ның қатысушылардың талаптары мен қажеттіліктеріне сәйкестігі БКЖ пайдаланушыларына сауалнама жүргізу арқылы анықталады.
ҚРҰБ БКЖ-ны ұйымдастыру және оның жұмыс істеу талаптары мен тәртібін айқындайтын нормативтік құқықтық актілерді жетілдіру бойынша жұмысты тұрақты негізде жүргізеді. ҚРҰБ мен ҰТК тұрақты негізде мониторинг, БКЖ жұмыс істеуіне талдау, тәуекелдерді басқару және оларды барынша азайтуды № 107 қадағалау тәртібіне сәйкес жүргізеді.
Бұл ретте БКЖ жұмысының нәтижелері жүйенің тиімді жұмыс істеуін қамтамасыз ету жөніндегі мақсаттар мен міндеттерге толық қол жеткізуді көрсетеді.
	Қағидаттың барлық негізгі талаптары сақталады

	[bookmark: _Toc28425186][bookmark: _Toc213688750][bookmark: _Toc243408951]22-қағидат. Хабарларды беру рәсімдері мен стандарттары
[bookmark: _Toc356889777][bookmark: _Toc22304618]ҚНИ тиімді төлемдерді, клирингті, есеп айырысулар мен есепке алуды қамтамасыз ету үшін хабарларды берудің халықаралық рәсімдерімен және стандарттарымен жедел үйлесімділікті пайдалануы немесе кем дегенде қамтамасыз етуі тиіс.
	САҚТАЛАДЫ

	Қысқаша мазмұны

	БКЖ елішілік төлем жүйесі болып табылады. Ол Қазақстан Республикасының аумағында қатысушылар арасында ұлттық валютада ғана төлемдер мен ақша аударымдарын жүргізуді қамтамасыз етеді. БКЖ-да трансшекаралық және өзге де шетелдік төлем жүйелерімен өзара іс-қимыл жүзеге асырылмайды, БКЖ арқылы трансшекаралық төлемдер жүргізілмейді. 2025 жылғы 13 қаңтардан бастап БКЖ-да төлем хабарларымен алмасу ҰТК-ның ішкі құжаттарында белгіленген хабарлардың форматтары мен құрылымына қойылатын талаптарға сәйкес MX-форматтарда (pacs.008, pacs.003, pacs.009, pacs.010) жүзеге асырылады (стандартқа көшу осы құжаттың VIII бөлімінде егжей-тегжейлі сипатталған). Қатысушылар БКЖ-ға IP VPN технологиясын пайдалана отырып, қорғалған байланыс арналары арқылы қосылады. Хабарлармен алмасу тәртібі, олардың форматтары мен қолданылатын тексерулер ҰТК-нің интернет-ресурсында орналастырылған «Төлем жүйесінің сипаттамасы – хабар алмасу рәсімдері мен форматтары» және «Төлем хабарларын талдау кезінде қолданылатын тексерулер» ҰТК құжаттарымен айқындалған. Хабарлар алмасу рәсімдері мен форматтарының өзгеруі БКЖ қатысушыларына алдын ала жіберіледі.

	Қағидаттың барлық негізгі талаптары сақталады

	[bookmark: _Toc243408952]23-қағидат. Қағидаларды, негізгі рәсімдерді және нарықтық деректерді ашып көрсету
ҚНИ-дың нақты тұжырымдалған кешенді қағидалары мен рәсімдері болуы тиіс және қатысушылардың тәуекелдерді, алымдарды және олардың ҚНИ-ға қатысуына байланысты басқа да маңызды шығасыларды нақты түсінуін қамтамасыз етуге мүмкіндік беретін жеткілікті ақпаратты ұсынуы тиіс. Барлық тиісті қағидалар мен негізгі рәсімдер көпшілік алдында ашылуы тиіс. 
	САҚТАЛАДЫ

	Қысқаша мазмұны

	ҚНИ қағидалары мен рәсімдері, оның ішінде қатысушылардың және төлем жүйелері операторының құқықтары мен міндеттерін, тәуекелдер мен тәуекелдерді басқару әдістерін, төлем жүйелерінде қолданылатын тарифтерді, хабарлар форматтарын айқындайтын құжаттар осы құжаттың VI «Заңнамалық база» бөлімінде ашып көрсетілген.
Бұл ретте барлық көрсетілген құжаттар (заңдар, ҚРҰБ Басқармасы мен Директорлар кеңесінің қаулылары) ҚРҰБ интернет-ресурсында, ҰТК интернет-ресурсында, сондай-ақ «Заңгер» ақпараттық жүйесінде орналастырылған. ҰТК құжаттары («Төлем жүйесінің сипаттамасы – хабар алмасу рәсімдері мен форматтары», «Төлем хабарларын талдау кезінде қолданылатын тексерулер», БКЖ бойынша шарттар) ҰТК интернет-ресурсында орналастырылған. Төлем жүйесі қызметінің үздіксіздігін қамтамасыз ету және оның жұмыс істеуін авариялық қалпына келтіру жоспары жабық (жасырын) құжатты білдіреді.
ҰТК мен пайдаланушы арасындағы бағдарламалық-техникалық өзара іс-қимылға, электрондық хабарлармен алмасу рәсімдеріне қойылатын талаптардың өзгеруі туралы мәліметтер міндетті түрде келісіледі және пайдаланушылардың назарына алдын ала жеткізіледі. Жоғарыда көрсетілген ақпарат ҰТК интернет-ресурсында орналастырылады, қатысушыларға хабарлар қолжетімді байланыс арналары арқылы жіберіледі. 
БКЖ сандық деректері туралы мынадай ақпарат жария түрде ашылады: БКЖ арқылы жүргізілген төлемдер бойынша ақпарат (ай сайын, жыл сайын ҰТК сайтында).  
Төлем жүйелерінің жұмыс істеуі туралы ақпарат ҚРҰБ ресми басылымдарында, Қазақстан Республикасының өзге де баспа басылымдарында және шетелдік басылымдарда, теле және радиохабарларда, оның ішінде ҚРҰБ статистикалық бюллетенінде, ҚРҰБ жаршысында, ҚРҰБ есебінде, ҚРҰБ ашық деректер репозиторийінде және Қазақстан Республикасы Президентінің Әкімшілігіне, Қазақстан Республикасының Үкіметіне жасалған өзге де баяндамаларда жарияланады/ашып көрсетіледі.
	Қағидаттың барлық негізгі талаптары сақталады

	[bookmark: _Toc243408953]24-қағидат. Сауда репозиторийлерінің нарықтық деректерді ашып көрсетуі
Сауда репозиторийі тиісті құзыретті органдарға және жұртшылыққа олардың қажеттіліктеріне сәйкес деректерді уақтылы және дәл ұсынуды қамтамасыз етуі тиіс.
	ҚОЛДАНЫЛМАЙДЫ

	Қысқаша мазмұны

	ҰТК сауда репозиторийі болып табылмайды, осыған байланысты бұл қағидат БКЖ-ға қолданылмайды.

